દરમિયાન ર૮ માર્ચના રોજ ગૃહમાં વિશ્વાસના મત પૂર્વે જો કોંગ્રેસના નવ બળવાખોર ધારાસભ્યોના સભ્યપદનો અંત લાવવામાં આવશે તો મુખ્યપ્રધાન હરીશ રાવત પોતાની લઘુમતીમાં મુુકાયેલી સરકારને સરળતાથી બચાવી શકશે. જો નવ બળવાખોર ધારાસભ્યોને પણ વિશ્વાસના મત દરમિયાન મતદાન કરવાની તક મળશે તો રાવત સરકારનું પતન નિશ્ચિત બનશે. આ દરમિયાન બસપાના બે ધારાસભ્યોના વિપક્ષની સાથે ઊભા રહેવાના કારણે ત્રીજી સંભવિત સ્થિતિને લઇને રાજકીય કયાસ લગાવવામાં આવી રહ્યાે છે. વાસ્તવમાં જો આવું જો કંઇક થશે તો સરકાર બચાવવા અને ઊથલાવવાની આ રાજકીય રમતમાં એક-એક વોટ નિર્ણાયક સાબિત થશે.